2009D0935 — ET — 14.05.2014 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:

Euroopa Liidu Teataja No page date ►M1 Nõukogu rakendusotsus, 6. mai 2014, L 138 104 13.5.2014









▼B

NÕUKOGU OTSUS 2009/935/JSK,

30. november 2009,

millega määratakse kindlaks nende kolmandate riikide ja organisatsioonide loetelu, kellega Europol sõlmib kokkulepped







EUROOPA LIIDU NÕUKOGU, võttes arvesse nõukogu 6. aprilli 2009. aasta otsust 2009/371/JSK, millega asutatakse Euroopa Politseiamet (Europol) ( 1 ) (edaspidi „Europoli otsus”), ning eelkõige selle artikli 26 lõike 1 punkti a, võttes arvesse nõukogu 30. novembri 2009. aasta otsust 2009/934/JSK, millega võetakse vastu rakenduseeskirjad, millega reguleeritakse Europoli suhteid partneritega, sealhulgas isikuandmete ja salastatud teabe vahetamist, ( 2 ) ning eelkõige selle artikleid 5 ja 6, võttes arvesse Euroopa Parlamendi arvamust ning arvestades järgmist: (1) Nõukogu ülesandeks on määrata kvalifitseeritud häälteenamusega ja pärast Euroopa Parlamendiga konsulteerimist kindlaks Europoli otsuse artikli 23 lõikes 1 nimetatud nende kolmandate riikide ja organisatsioonide loetelu, kellega Europol sõlmib kokkulepped. (2) Sellise loetelu koostab haldusnõukogu. (3) Soovitav on sätestada menetlus, millega määratakse kindlaks, kuidas võib kolmandate riikide ja organisatsioonide loetellu lisada täiendavaid kolmandaid riike ja organisatsioone, kellega Europol sõlmib kokkulepped, ning arvestades järgmist: ON TEINUD JÄRGMISE OTSUSE:







Artikkel 1

1. Kooskõlas Europoli otsuse artikli 23 lõikega 2 sõlmib Europol kokkulepped kolmandate riikide ja organisatsioonidega, kes on kantud käesoleva otsuse lisas toodud loetellu. Europol võib algatada menetluse kokkuleppe sõlmimiseks niipea, kui kolmas riik või organisatsioon on loetellu kantud. Europoli eesmärk on sõlmida isikuandmete vahetamist võimaldav koostöökokkulepe kõnealuste kolmandate riikide ja organisatsioonidega, kui haldusnõukogu ei ole teisiti otsustanud.

2. Europol seab loetellu kantud kolmandate riikide ja organisatsioonidega koostöökokkulepete sõlmimise prioriteediks, võttes arvesse Europoli praktilisi vajadusi ning kasutada olevaid inim- ja rahalisi ressursse. Haldusnõukogu võib vajaduse korral anda direktorile mis tahes täiendavaid juhiseid konkreetse kokkuleppe üle läbirääkimiste pidamise kohta.

3. Direktor teavitab haldusnõukogu regulaarselt kolmandate pooltega peetavate läbirääkimiste olukorrast ning esitab iga kuue kuu järel eduaruande.

Artikkel 2

1. Ettepaneku uue kolmanda riigi või organisatsiooni loetellu kandmiseks võib teha haldusnõukogu liige või Europol. Seda tehes märgivad nad ära praktilise vajaduse sõlmida kõnealuse kolmanda riigi või organisatsiooniga koostöökokkulepe.

2. Haldusnõukogu otsustab, kas esitada nõukogule ettepanek kanda kõnealune kolmas riik või organisatsioon loetellu.

3. Nõukogu langetab otsuse uue kolmanda riigi või organisatsiooni loetellu kandmise kohta käesoleva otsuse muutmisega.

Artikkel 3

Käesolev otsus jõustub 1. jaanuaril 2010.

Artikkel 4

Käesolev otsus avaldatakse Euroopa Liidu Teatajas.









LISA

Nende kolmandate riikide ja organisatsioonide loetelu, kellega Europol sõlmib kokkulepped

1. Kolmandad riigid: — Albaania — Austraalia — Boliivia — Bosnia ja Hertsegoviina ▼M1 — Brasiilia ▼B — Kanada — Hiina — Colombia ▼M1 — Gruusia ▼B — Horvaatia — Endine Jugoslaavia Makedoonia Vabariik — Island — India — Iisrael — Liechtenstein ▼M1 — Mehhiko ▼B — Moldova — Monaco — Montenegro — Maroko — Norra — Peruu — Venemaa — Serbia — Šveits — Türgi — Ukraina ▼M1 — Araabia Ühendemiraadid ▼B — Ameerika Ühendriigid

2. Organisatsioonid: — Interpol — ÜRO uimastite ja kuritegevuse vastu võitlemise büroo (UNODC) — Maailma Tolliorganisatsioon